CELEX: 62017TB0709
Language: el
Date: 2018-09-28 00:00:00
Title: Υπόθεση T-709/17: Διάταξη του Γενικού Δικαστηρίου της 28ης Σεπτεμβρίου 2018 — M-Sansz κατά Επιτροπής (Προσφυγή ακυρώσεως — Κρατικές ενισχύσεις — Ενίσχυση που έθεσε σε εφαρμογή η Ουγγαρία υπέρ επιχειρήσεων που απασχολούσαν εργαζομένους με αναπηρία — Προκαταρκτική διαδικασία εξετάσεως — Φερόμενες αποφάσεις της Επιτροπής με τις οποίες η ενίσχυση κηρύχθηκε συμβατή με την εσωτερική αγορά — Έννοια του ενδιαφερομένου — Πράξη που δεν αφορά ατομικά τον προσφεύγοντα — Απαράδεκτο)

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/72
            
         
      Διάταξη του Γενικού Δικαστηρίου της 28ης Σεπτεμβρίου 2018 — M-Sansz κατά Επιτροπής
      (Υπόθεση T-709/17) (1)
      
      (Προσφυγή ακυρώσεως - Κρατικές ενισχύσεις - Ενίσχυση που έθεσε σε εφαρμογή η Ουγγαρία υπέρ επιχειρήσεων που απασχολούσαν εργαζομένους με αναπηρία - Προκαταρκτική διαδικασία εξετάσεως - Φερόμενες αποφάσεις της Επιτροπής με τις οποίες η ενίσχυση κηρύχθηκε συμβατή με την εσωτερική αγορά - Έννοια του ενδιαφερομένου - Πράξη που δεν αφορά ατομικά τον προσφεύγοντα - Απαράδεκτο)
      (2018/C 427/96)
      Γλώσσα διαδικασίας: η ουγγρική
      
         Διάδικοι
      
      
         Προσφεύγουσα: M-Sansz Kereskedelmi, Termelő és Szolgáltató Kft. (M-Sansz Kft.) (Pécs, Ουγγαρία) (εκπρόσωπος: L. Szabó, δικηγόρος)
      
         Καθής: Ευρωπαϊκή Επιτροπή (εκπρόσωποι: V. Bottka και C. Georgieva-Kecsmar)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση αποφάσεων τις οποίες φέρεται ότι εξέδωσε η Επιτροπή σχετικά με τις καταγγελίες SA.29432 — CP 290/2009 — Ουγγαρία — Ενίσχυση για την απασχόληση εργαζομένων με αναπηρία, η οποία προβάλλεται ότι είναι παράνομη λόγω του εισάγοντος δυσμενείς διακρίσεις χαρακτήρα της ρυθμίσεως, και SA.45498 (FC/2016) — Καταγγελία του OPS Újpest-lift Kft. σχετικά με κρατικές ενισχύσεις που χορηγήθηκαν σε επιχειρήσεις που απασχολούσαν εργαζομένους με αναπηρία κατά το διάστημα μεταξύ 2006 και 2012.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει την M-Sansz Kereskedelmi, Termelő és Szolgáltató Kft. (M-Sansz Kft.) στα δικαστικά έξοδα.
               
            
         (1)  EE C 437 της 18.12.2017.